Se pare că unele alimente pot sta la baza longevității. Ele pot fi incluse în meniul zilnic fără griji, pentru că au o mulțime de beneficii pentru organism. Despre ce este vorba și ce au așa de special?
Cine vrea să trăiască mai mult trebuie să aibă grijă în primul rând la stilul său de viață, dar și la alimentație. Mișcarea poate face minuni, iar la fel și alimentele, atunci când sunt consumate cum trebuie.
Specialiștii ne recomandă să ne menținem activi, indiferent de vârstă. Iar mișcarea, spre exemplu, ne poate menține sănătoși. De asemenea, micile plimbări de zi cu zi pot face și ele diferența.
Când vorbim de alimentație însă, lucrurile pot fi ceva mai dificile. Există o mulțime de alimente delicioase în comerț, care din păcate nu sunt chiar atât de sănătoase. Astfel, uneori poate fi dificil să ne abținem de la ele.
Cercetătorul Zonelor Albastre Dan Buettner a vorbit despre cele trei alimente care stau la baza longevității. Ele pot fi incluse într-un meniu variat și de asemenea, sunt cât se poate de consistente.
Prima pe listă este fasolea. Aceasta este bogată în proteine. Iar 80 de grame consumate în fiecare zi sunt suficiente. Mai mult de atât, fasolea este ieftină și oferă și o senzație de sațietate. Astfel, putem să o folosim și în diferite diete.
Ce alte alimente stau la baza longevității? Potrivit specialistului, este vorba despre nuci. Consumul recomandat este de 15-30 de nuci pe zi. Iar conform specialistului, cei care consumă această cantitate zilnic trăiesc cu aproape trei ani mai mult decât cei care nu o fac.
Nucile au la rândul lor o mulțime de beneficii pentru organism. Dacă sunt consumate cu moderație, dar constant ele ne pot ajuta să ne simțim mult mai bine. De asemenea, pot fi și o gustare sănătoasă, în orice moment al zilei.
Nucile sunt bogate în fibre, dar și în acizi grași omega-3. Iar ultimul pe listă este uleiul de măsline. Vorbim despre uleiul de măsline extravirgin, natural și nicidecum despre cel contrafăcut din comerț.
Acest tip de ulei susține sănătatea inimii și de asemenea, protejează sănătatea creierului. El poate reduce inflamația, iar studiile au demonstrat că cei care consumă ulei de măsline zilnic prezintă un risc de deces mai mic decât cei care nu îl au în dieta lor.